# Jurnalul Oficial C 21A/2014

| | ISSN 1977-1029
  doi:10.3000/19771029.CA2014.021.rom |
| --- | --- |
| Jurnalul Oficial
  al Uniunii Europene | C 21A |
| | |
| Ediţia în limba română | Comunicări şi informări | Anul 5724 ianuarie 2014 |

ISSN 1977-1029

doi:10.3000/19771029.CA2014.021.rom

Jurnalul Oficial

al Uniunii Europene

C 21A

Ediţia în limba română

Comunicări şi informări

Anul 5724 ianuarie 2014

---

| Informarea nr. | Cuprins | Pagina |
| --- | --- | --- |
| | V   Anunțuri |
| | PROCEDURI ADMINISTRATIVE |
| | Comisia Europeană |
| 2014/C 021A/01 | Publicarea unui anunț de post vacant pentru funcția de director al Direcției de Politici Instituționale și Administrative (gradul AD 14) din cadrul Secretariatul General de la Bruxelles [articolul 29 alineatul (2) din Statutul funcționarilor] — COM/2014/10346 | 1 |

Informarea nr.

Cuprins

Pagina

V   Anunțuri

PROCEDURI ADMINISTRATIVE

Comisia Europeană

2014/C 021A/01

Publicarea unui anunț de post vacant pentru funcția de director al Direcției de Politici Instituționale și Administrative (gradul AD 14) din cadrul Secretariatul General de la Bruxelles [articolul 29 alineatul (2) din Statutul funcționarilor] — COM/2014/10346

1

LISTA JURNALELOR OFICIALE, SERIA C A, CONCURSURI

În continuare se găsește lista Jurnalelor Oficiale din seria C A care au fost publicate în anul în curs.

Dacă nu există mențiuni speciale, Jurnalele Oficiale s-au publicat în toate versiunile lingvistice.

| 5 | |
| --- | --- |
| 6 | |
| 11 | |
| 19 | |
| 21 | |

5

6

11

19

21

| RO | |
| --- | --- |

RO

---

V Anunțuri

PROCEDURI ADMINISTRATIVE

Comisia Europeană

| 24.1.2014 | RO | Jurnalul Oficial al Uniunii Europene | CA 21/1 |
| --- | --- | --- | --- |

24.1.2014

RO

Jurnalul Oficial al Uniunii Europene

CA 21/1

---

Publicarea unui anunț de post vacant pentru funcția de director al Direcției de Politici Instituționale și Administrative (gradul AD 14) din cadrul Secretariatul General de la Bruxelles

[articolul 29 alineatul (2) din Statutul funcționarilor]

COM/2014/10346

(2014/C 21 A/01)

Cine suntem

Secretariatul General este unul dintre serviciile centrale ale Comisiei Europene, care asigură funcționarea armonioasă și eficientă a acesteia. Plasat sub conducerea președintelui, este în serviciul acestuia, al colegiului comisarilor și al direcțiilor generale ale Comisiei, coordonând procesul decizional din cadrul colegiului și asigurând alinierea politicilor comunitare la prioritățile politice ale Comisiei.

În cadrul Secretariatului General, Direcția B este responsabilă de politicile instituționale și administrative. Misiunea sa constă în eficientizarea mijloacelor de realizare a priorităților politice definite de președintele Comisiei și de colegiului comisarilor. Direcția B colaborează îndeaproape cu alte servicii centrale ale Comisiei, cum ar fi DG Buget, DG Resurse Umane și Securitate, Serviciul de Audit Intern și Serviciul juridic, pentru a elabora și pune în aplicare o cultură a managementului performanței, pe baza unor standarde ridicate de eficacitate și de etică în cadrul funcției publice europene.

Mai precis, direcția inițiază și sprijină inițiative pentru o mai bună administrare, inclusiv aspectele financiare și gestionarea pe activități, monitorizează buna desfășurare a acțiunilor subsecvente auditurilor și asigură raționalizarea și actualizarea în permanență a procedurilor din cadrul Comisiei. Direcția este, de asemenea, responsabilă pentru politica de gestionare și arhivare a documentelor Comisiei.

Aceasta contribuie, în plus, la coerența instituțională a acțiunilor Comisiei, inclusiv în ceea ce privește aspectele legate de tratat, precum și a memoriei instituționale.

Ea este punctul central din cadrul Comisiei în ceea ce privește asigurarea legăturii cu Oficiul European de Luptă Antifraudă (OLAF), precum și în ceea ce privește aspectele legate de transparență, cum ar fi accesul la documente și Registrul reprezentanților grupurilor de interese al Comisiei.

De la 1 ianuarie 2014, Direcția B va fi formată din patru unități: B1 — Management corporativ, buget și administrație, B2 — Afaceri instituționale, B3 — Etică și B4 — Transparență. Direcția are aproximativ 65 de angajați.

Ce propunem

Gestionarea a patru echipe motivate și performante.

Directorul va oferi asistență secretarului general și celor trei secretari generali adjuncți, va contribui la elaborarea și punerea în aplicare a politicilor din sfera de competență a direcției și va coordona, în cadrul Comisiei, inițiativele cu caracter administrativ și instituțional. El/ea va reprezenta secretarul general într-o serie de evenimente interne și externe.

Directorul este ordonatorul de credite subdelegat pentru o linie de credit de aproximativ 2 300 000 EUR.

Profilul căutat

Candidatul selecționat trebuie să aibă:

| — | cunoștințe aprofundate despre evoluția politicii în sectorul public internațional, inclusiv în domeniul administrativ și instituțional; |
| --- | --- |

—

cunoștințe aprofundate despre evoluția politicii în sectorul public internațional, inclusiv în domeniul administrativ și instituțional;

| — | capacitatea dovedită de a dezvolta și de a pune în aplicare strategii în aceste domenii; |
| --- | --- |

—

capacitatea dovedită de a dezvolta și de a pune în aplicare strategii în aceste domenii;

| — | capacitatea de a coordona și de a dezvolta liniile de acțiune ale direcției, cu angajamentul de a promova o cultură a serviciilor și a dialogului; |
| --- | --- |

—

capacitatea de a coordona și de a dezvolta liniile de acțiune ale direcției, cu angajamentul de a promova o cultură a serviciilor și a dialogului;

| — | experiență dovedită în funcții de conducere și în ceea ce privește coordonarea și motivarea echipelor; cunoștințe și experiență în materie de gestiune financiară; |
| --- | --- |

—

experiență dovedită în funcții de conducere și în ceea ce privește coordonarea și motivarea echipelor; cunoștințe și experiență în materie de gestiune financiară;

| — | capacitatea de a coopera cu alte servicii în mod eficient și deschis; |
| --- | --- |

—

capacitatea de a coopera cu alte servicii în mod eficient și deschis;

| — | excelente abilități analitice și capacitatea de a rezolva probleme organizatorice și operaționale prin intermediul unei abordări bazate pe servicii și rezultate; |
| --- | --- |

—

excelente abilități analitice și capacitatea de a rezolva probleme organizatorice și operaționale prin intermediul unei abordări bazate pe servicii și rezultate;

| — | excelente aptitudini interpersonale și de comunicare. Limbile de lucru în cadrul Secretariatului General sunt engleza și franceza. |
| --- | --- |

—

excelente aptitudini interpersonale și de comunicare. Limbile de lucru în cadrul Secretariatului General sunt engleza și franceza.

Cerințe esențiale (criterii de eligibilitate)

Candidații trebuie:

| 1. | să fie cetățeni ai unuia dintre statele membre ale Uniunii Europene; |
| --- | --- |

1.

să fie cetățeni ai unuia dintre statele membre ale Uniunii Europene;

| 2. | să aibă:






  (a) | fie un nivel de studii corespunzător unui ciclu complet de studii universitare absolvite cu diplomă, atunci când durata normală a studiilor respective este de cel puțin patru ani; |
| --- | --- | --- |

2.

să aibă:

(a)

fie un nivel de studii corespunzător unui ciclu complet de studii universitare absolvite cu diplomă, atunci când durata normală a studiilor respective este de cel puțin patru ani;

| (b) | fie un nivel de studii corespunzător unui ciclu complet de studii universitare absolvite cu diplomă și o experiență profesională relevantă de cel puțin un an, atunci când durata normală a studiilor universitare este de cel puțin trei ani; |
| --- | --- |

(b)

fie un nivel de studii corespunzător unui ciclu complet de studii universitare absolvite cu diplomă și o experiență profesională relevantă de cel puțin un an, atunci când durata normală a studiilor universitare este de cel puțin trei ani;

| 3. | să aibă cel puțin 15 ani de experiență profesională postuniversitară la un nivel la care pot avea acces pe baza calificărilor menționate anterior. Cel puțin 5 ani din această experiență profesională trebuie să fi fost dobândiți într-o funcție de conducere la nivel înalt (1) și ar trebui să aibă legătură directă cu un domeniu relevant pentru acest post; |
| --- | --- |

3.

să aibă cel puțin 15 ani de experiență profesională postuniversitară la un nivel la care pot avea acces pe baza calificărilor menționate anterior. Cel puțin 5 ani din această experiență profesională trebuie să fi fost dobândiți într-o funcție de conducere la nivel înalt (1) și ar trebui să aibă legătură directă cu un domeniu relevant pentru acest post;

| 4. | să aibă o cunoaștere aprofundată a uneia dintre limbile oficiale ale Uniunii Europene, așa cum sunt definite la articolul 1 din Regulamentul nr. 1/1958 (2), precum și o cunoaștere satisfăcătoare a unei a doua limbi oficiale; |
| --- | --- |

4.

să aibă o cunoaștere aprofundată a uneia dintre limbile oficiale ale Uniunii Europene, așa cum sunt definite la articolul 1 din Regulamentul nr. 1/1958 (2), precum și o cunoaștere satisfăcătoare a unei a doua limbi oficiale;

| 5. | să nu fi împlinit încă vârsta standard de pensionare, care pentru funcționarii Uniunii Europene corespunde sfârșitului lunii în cursul căreia persoana în cauză împlinește vârsta de 66 de ani [a se vedea articolul 52 litera (a) din Statutul funcționarilor]. |
| --- | --- |

5.

să nu fi împlinit încă vârsta standard de pensionare, care pentru funcționarii Uniunii Europene corespunde sfârșitului lunii în cursul căreia persoana în cauză împlinește vârsta de 66 de ani [a se vedea articolul 52 litera (a) din Statutul funcționarilor].

Selecția și numirea

Candidatul reținut va fi selectat și numit de Comisia Europeană în conformitate cu procedurile acesteia de selecție și de recrutare [a se vedea, de asemenea, Compilation Document on Senior Officials Policy
   (3)]. În cadrul procedurii de selecție, candidații care au fost invitați la un interviu de Comitetul consultativ privind numirile din cadrul Comisiei Europene vor trebui ca, înaintea acestui interviu, să participe la probele organizate într-un centru de evaluare gestionat de consultanți externi din domeniul recrutării.

Candidatul ales va fi recrutat ca funcționar de gradul AD 14. Salariile și condițiile de angajare sunt cele prevăzute în Statutul funcționarilor Uniunii Europene. În conformitate cu Statutul funcționarilor, toți noii angajați trebuie să încheie cu succes o perioadă de probă de nouă luni.

Egalitatea de șanse

Comisia Europeană aplică o politică a egalității de șanse și a nediscriminării, în conformitate cu articolul 1d din Statutul funcționarilor.

Procedura de depunere a candidaturii

Înainte de depunerea candidaturii, verificați cu atenție dacă îndepliniți toate criteriile de eligibilitate, în special cele privind nivelul de studii, tipul de diplome și experiența profesională solicitată.

Dacă doriți să candidați, trebuie să vă înscrieți prin internet, la adresa:

https://ec.europa.eu/dgs/human-resources/seniormanagementvacancies/

și să urmați instrucțiunile menționate la această adresă privind diferitele etape ale procedurii.

Trebuie să finalizați înscrierea online în timp util (4). Vă recomandăm să nu așteptați până în ultimul moment pentru a vă înscrie, întrucât traficul internet intens sau o problemă de conectare la internet ar putea conduce la întreruperea procedurii de înscriere online înainte de finalizarea acesteia, obligându-vă, astfel, să reluați întregul proces. Odată expirată datalimită pentru efectuarea înscrierii, nu vă veți mai putea depune candidatura. Nu se acceptă înscrierile efectuate prin e-mail după expirarea datei-limită.

Trebuie să aveți o adresă de e-mail valabilă. Aceasta va fi folosită pentru a confirma crearea contului dumneavoastră și pentru a vă informa cu privire la evoluția procedurii de selecție. Prin urmare, vă rugăm să informați Comisia Europeană cu privire la orice modificare a adresei dumneavoastră de e-mail.

Va trebui să încărcați un CV în format Word sau PDF și să introduceți online o scrisoare de intenție (de maximum 8 000 de caractere).

Atât CV-ul, cât și scrisoarea trebuie redactate în limba engleză, franceză sau germană.

După finalizarea procesului de înscriere veți primi un număr de înregistrare. Vă rugăm să păstrați acest număr, întrucât el va fi utilizat pentru contactări ulterioare în cursul procedurii de selecție. În momentul atribuirii acestui număr, procesul de înscriere este finalizat, confirmându-se astfel faptul că informațiile au fost înregistrate.

Dacă nu primiți un număr de înregistrare, înseamnă că nu vi s-a înregistrat candidatura!

Vă atragem atenția asupra faptului că nu este posibil să urmăriți online evoluția candidaturii dumneavoastră. Veți fi contactat direct cu privire la stadiul candidaturii dumneavoastră.

Dacă aveți un handicap care vă împiedică să vă înscrieți online, vă puteți depune candidatura (CV și scrisoare de intenție) pe suport de hârtie, prin scrisoare recomandată
   (5)
  având data poștei anterioară sau cel mult echivalentă cu data-limită de înscriere. Orice corespondență ulterioară între dumneavoastră și EPSO se va purta prin intermediul poștei. În acest caz, alături de CV-ul dumneavoastră și de scrisoarea de intenție trebuie să trimiteți un certificat, emis de un organism autorizat, prin care se atestă handicapul dumneavoastră. De asemenea, trebuie să specificați pe o foaie de hârtie separată eventualele măsuri speciale pe care le considerați necesare pentru a vă facilita participarea la procedura de selecție.

În cazul în care aveți nevoie de mai multe informații și/sau întâmpinați probleme tehnice, vă rugăm să trimiteți un e-mail la următoarea adresă: HR-A2-MANAGEMENT-ONLINE@ec.europa.eu.

Data-limită

Data-limită pentru înscriere este 21 februarie 2014. Se pot face înscrieri online până la ora 12.00 (după-amiaza), ora Bruxelles-ului.

---

(1)  În CV-urile lor, candidații ar trebui să indice, cel puțin pentru cei 5 ani în timpul cărora a fost dobândită experiența într-o funcție de conducere la nivel înalt: 1. denumirea și natura funcțiilor de conducere deținute; 2. numărul de angajați aflați în subordine în perioada în care au deținut aceste funcții; 3. dimensiunea bugetelor gestionate; și 4. numărul nivelurilor ierarhice superioare și inferioare, precum și numărul de posturi existente la același nivel ierarhic cu cel al candidatului.

(2)  Regulamentul nr. 1 al Consiliului din 15 aprilie 1958 de stabilire a regimului lingvistic al Comunității Economice Europene (JO 17, 6.10.1958, p. 385/58), modificat ultima dată prin Regulamentul (UE) nr. 517/2013 al Consiliului din 13 mai 2013.

(3)  http://ec.europa.eu/civil_service/docs/official_policy_en.pdf. Comisia Europeană va organiza procesul de selecție în limba engleză, franceză sau germană.

(4)  Cel mai târziu la data de 21.2.2014, la ora 12.00 (după-amiaza), ora Bruxelles-ului.

(5)  Commission européenne, direction générale des ressources humaines et de la sécurité, Unité Personnel d'encadrement et secrétariat CCN, COM/2014/10346, SC11 8/62, 1049 Bruxelles/Brussel, BELGIQUE/BELGIË.

---